Lovitura de stat din Iugoslavia (1941)
Lovitura de stat a avut loc la 27 martie 1941 în Belgrad, Regatul Iugoslaviei. Lovitura a fost organizată și orchestrată de un grup de ofițeri sârbi naționaliști de orientare pro-occidentală din cadrul Forțelor Aeriene Iugoslave care era condus de Generalul Forțelor Aeriene Dušan Simović, acesta fiind implicat în mai multe comploturi de lovituri de stat din 1938. Pentru a pune în practică acest lucru, Generalul de Brigadă al Aviației Militare Borivoje Mirković, Maiorul Živan Knežević din cadrul Gărzilor Roiale Iugoslave și fratele acestuia Radoje Knežević au avut roluri în conducerea loviturii de stat. În afară de Radoje Knežević, alți lideri civili aveau probabil cunoștință de lovitura de stat înainte de a se produce și au sprijinit-o îndată ce s-a întâmplat, însă nu se numărau printre organizatori.